KOMISIJOS REGLAMENTAS (EEB) Nr. 995/79
1979 m. gegužės 21 d.
iš dalies keičiantis Reglamentą (EEB) Nr. 1193/78, nustatantį standartines ricinmedžio sėklų pardavimo sutarčių nuostatas
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1977 m. gruodžio 19 d. Tarybos reglamentą (EEB) Nr. 2874/77, nustatantį specialias priemones, taikomas ricinmedžio sėklai([1]), ypač į jo 2 straipsnio 5 dalį,
kadangi Komisijos reglamento (EEB) Nr. 1193/78([2]) 2 straipsnis nustato, kad sutartys dėl ricinmedžio sėklų pardavimo turi būti sudaromos ne vėliau kaip kiekvienų metų balandžio 30 d. atsižvelgiant į būsimą derlių; kadangi, atsižvelgiant į labiausiai paplitusias prekybos praktikas, toks datos apribojimo nustatymas nepalengvina sutarčių sudarymo; kadangi todėl reikia panaikinti minėtą datos apribojimą;
kadangi šiame reglamente numatytos priemonės atitinka Sėklos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1193/78 2 straipsnis pakeičiamas taip:
"2 straipsnis
Sutartis sudaroma raštu ir atsižvelgiant į vietovę."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1979 m. gegužės 21 d.